open-index/open-wikipedia-markdown huggingface dataset:
Դեսթինի Ռոջերս

**Դեսթինի Ռոջերս** (, ), ամերիկացի երգչուհի։

## Վաղ կյանք
Ծնվել է 1999 թվականի սեպտեմբերի 13-ին և մեծացել է Կալիֆոռնիա նահանգի Լոդայ քաղաքում իր ընտանիքի հետ։ Ռոջերսն ազատ իսպաներեն է խոսում՝ մորական կողմից մեքսիակական արմատներ ունենալով։ 10 տարեկան հասակում նա ՅուԹյուբում Ջասթին Բիբերի հոլովակները դիտելով կիթառ նվագել է սովորում։ Նրա հայրը եկեղեցական կուլտի առաջնոոդ էր և աղջկան խրախուսում էր ելույթ ունենալ եկեղեցական արարողությունների ժամանակ։ Ռոջերսն հաճախել է ոչ ավանդական, անկախ ավագ դպրոց։ Իր կարիերայի համար նա 2019 թվականի հունվարին տեղափոխվել է Լոս Անջելես։

## Երաժշտական կարիերա
2017 թվականին ընտանիքի ընկերներից մեկը Ռոջերսի յություբյան քավերներից մեկը ներկայացնում է The Stereotypes պրոդյուսերական դուոյին, որը նրանց համատեղ աշխատանքին է  հանգեցնում։ Արդյունքում, Ռոջերսն երկու տարվա ընթացքում յուրաքանչյուր ամսվա հանգստյան օրերից մեկն անցկացնում էր Լոս Անջելեսում՝ նրանց հետ երաժշտության վրա աշխատելու նպատակով։ Նա 2018 թվականի փետրվարին պայմանագիր է կնքում դուոյի լեյբլի հետ, իսկ նոյեմբերին՝ RCA Records-ի հետ
։ Նրա երաժշտական ոգեշնչումներն են Ջասթին Բիբերը, H.E.R.-ը, Քեհլանի Փերիշը և Բիլլի Այլիշը։

2019 թվականի փետրվարի 28-ին Ռոջերսը թողարկում է իր դեբյուտային՝ «Tomboy» սինգլը, որը ձայնագրվել էր նախորդ տարվա կեսերին։ Տեքստում խոսվում է «սպասումներին մարտահրավեր նետելու» մասին։ Ռոջերսն իրեն թոմբոյ է համարում, քանի որ նա շպար չի օգտագործում, կրում է պարկանման հագուստ և սքեյթբորդինգով է զբաղվում։ Երգի տեսահոլովակը նկարահանվել է Ռոջերսի հայրենի քաղաքում և թողարկվել է երգի հետ միասին։ Պրոֆեսիոնալ սքեյթբորդինգով զբաղվող Մարիա Դյուրանը նույնպես նկարահանվել է տեսահոլովակում։ Ռոջերսը թողարկել է իր դեբյուտային՝ «Tomboy» մինի ալբոմը 2019 թվականի մարտի 22-ին՝ երկու տարի ձայնագրելուց հետո, որի արտադրությամբ զաղվել են The Stereotypes դուոն։ Նաև տեսահոլովակներ են թողարկվել մինի ալբոմի «North$ide» և «Lockdown» երգերի համար։

2019 թվականին Ռոջերսը ելույթ է ունեցել «South by Southwest» և «Camp Flog Gnaw Carnival» փառատոնների ժամանակ։ 2019 թվականի աշնանը նա աջակցել է երգիչ Ռուլին վերջինիս հյուսիսամերիկյան՝ «Free Time Tour» շրջագայության ժամանակ։ 2020 թվականի մայիսի 29-ին Ռոջերսը թողարկել է իր երկրորդ՝ «Great Escape» մինի ալբոմը։ Ալբոմի գլխավոր սինգլներն են «Kickin' Pushin»-ն ու «Euphoria»-ն։

## Սկավառակագրություն
### Մինի ալբոմներ
* «Tomboy» (2019)
* «Great Escape» (2020)

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Էլենե Խոշտարիա

**Էլենե Խոշտարիա** (, ), վրացի քաղաքական գործիչ, Վրաստանի խորհրդարանի անդամ (2016 թվականից)։

2007–2012 թվականներին եղել է Վրաստանի եվրաատլանտյան ինտեգրման պետական նախարարության նախարարի առաջին տեղակալ, 2017 թվականին մասնակցել է Թբիլիսիի քաղաքապետի ընտրություններում

Ավարտել է Մոսկվայի միջազգային հարաբերությունների պետական ինստիտուտը, 2002 թվականին աշխատանքային պրակտիկա է անցել Մոսկովյան հելսինկյան խմբում և Ռուսաստանում Վրաստանի դեսպանատանը։ 2004 թվականին աշխատանքի է անցել Վրաստանի ներքին գործերի նախարարությունում, զբաղեցրել տարբեր պաշտոններ։

2004–2012 թվականներին աշխատել է Վրաստանի եվրաատլանտյան ինտեգրման պետական նախարարությունում (2007–2012 թվականներին՝ առաջին տեղակալ)։

## Ծանոթագրություններ

## Արտաքին հղումներ
* Պաշտնոկան էջ Ֆեյսբուքում

Կատեգորիա:1979 ծնունդներ
Կատեգորիա:Վրաստանի քաղաքական գործիչներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Վրաստանի խորհրդարանի պատգամավորներ
Յովան Դամյանովիչ

**Յովան Դամյանովիչ** (, ), սերբ ֆուտբոլիստ, հարձակվող, այժմ՝ մարզիչ։ Երեք հանդիպում է անցկացրել Սերբիայի ազգային հավաքականում։

## Կարիերա
### Ակումբային
Յովան Դամյանովիչը ծնվել է խորվաթական Կնին փոքր քաղաքում։ Սակայն վաղ մանկության տարիներին նրա ընտանիքը տեղափոխվել է Սերբիա։ Հինգ տարեկան հասակում Յովանը սկսել է հաճախել «Սուտյեսկա» ֆուտբոլային դպրոց։ Այնուհետև հայտնվել է սերբական ամենատիտղոսակիր ակումբներից մեկում՝ «Ցրվենա Զվեզդայում»։ Նա անցել է բոլոր տարիքային խմբերով և այնտեղ կնքել իր առաջին պրոֆեսիոնալ պայմանագիրը։ Սակայն «Ցրվենա Զվեզդայի» հիմնական կազմ մտնել նա չի կարողացել։

Խաղացել է սերբական «Ռադնիչկի», «Ռադ», «Ժելեզնիկ», «Բորաց», ավստրիական «Ռիդ», գերմանական «Պադերբորն 07» և «Վեհեն» ակումբներում։

2012 թվականի մարտին երկու տարվա պայմանագիր է ստորագրել Մինսկի «Դինամոյի» հետ։ Խաղալով մայրաքաղաքային ակումբում՝ Բելառուսի առաջնության 11-րդ տուրում «Նաֆտանի» դեմ խաղում ձևակերպել է իր կարիերայի առաջին հեթ-տրիկը (մինչ այդ մեկ անգամ նա դարձել էր չորս գոլի հեղինակ)։ 2012/13 մրցաշրջանում Յովան Դամյանովիչը վարձավճարով տեղափոխվել է Բրեստի «Դինամո»։

2014 թվականի փետրվարին տեղափոխվել է չինական «Հունան Բիլուզ» ակումբ։

### Ազգային հավաքականում
2011 թվականին Յովան Դամյանովիչն իր նորամուտն է նշել Սերբիայի ազգային հավաքականում։ Այնտեղ անցկացրել է 3 ընկերական հանդիպում, գոլեր չի խփել։

### Մարզչական
Ֆուտբոլիստի կարիերան ավարտելուց հետո Յովան Դամյանովիչը մարզչական աշխատանքի է անցել իր վերջին ակումբում՝ սերբական Սուպերլիգայի «Վոժդովաց» ակումբում։

## Ծանոթագրություններ

## Արտաքին հղումներ
* Պրոֆիլը «Դինամոյի» պաշտոնական կայքում
* 
*   
* 

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բորաց Չաչակի ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:Պադերբորնի ֆուտբոլիստներ
Կատեգորիա:Ռադի ֆուտբոլիստներ
Կատեգորիա:Սերբ մարզիչներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վոժդովացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՕՖԿ Բեոգրադի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Սևակ Սերոբյան

**Սևակ Լևոնի Սերոբյան** (), «Կիոկուշին-կան կարատե-դո» ֆեդերացիայի նախագահ, Շիհան, 44-օրյա պատերազմի մասնակից, զոհվել է մարտական գործողությունների ժամանակ։

## Կենսագրություն
Սևակ Սերոբյանը ծնվել է 1987 թվականի օգոստոսի 2-ին, Լոռու մարզի Մեծավան գյուղում։ 1994-2004 թթ․ սովորել է Մեծավանի թիվ 2 միջնակարգ դպրոցում։ Ավագ դասարաններից սկսած՝ զբաղվել է արևելյան մարտարվեստով։ 2002 թվականից զբաղվել է շոտոկան և ջուջիցու կարատեով։ 2005 թվականին Մոսկվայում մասնակցել է համաշխարհային սեմինարի, նույն թվականին հանձնել է Շոտոկան կարատեից սև գոտի I դան։

2006 թվականին զորակոչվել է հայկական բանակ։

2008-2018 թթ․ աշխատել է Մեդովկայի, ապա՝ Մեծավանի թիվ 1 (2018-2020 թթ․) դպրոցներում, որպես ֆիզկուլտուրայի ուսուցիչ։

2009 թվականին Կիոկուշին կարատեից հանձնել է I դան, 2011 թվականին նույն ոճում հանձնել է II դան։ 2011 թվականին ճանաչվել է ՀՀ լավագույն մարզիչ։

2009-2013 թթ․ սովորել է Ռուս-հայկական ժամանակակից հումանիտար ինստիտուտի Տաշիրի մասնաճյուղում։

2019-2020 թթ․ սովորել է Ֆիզիկական կուլտուրայի հայկական պետական ինստիտուտի մագիստրատուրայում։

Սևակ Սերոբյանը մարզչական տասնամյա գործունեության ընթացքում մարզել է շուրջ 500 սաների, որոնցից 2-ը հասցրել են ստանալ սև գոտի 2-րդ դան, 40-45-ը սև գոտի 1-ին դան:մինի|Շիհան Սևակ Սերոբյանը և Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյաման |297x297փքսՆրա սաները Եվրոպայի, Կովկասի և Հայաստանի բաց առաջնությունների բազմակի չեմպիոններ և մրցանակակիրներ են։
Սևակ Սերոբյանի նախաձեռնությամբ Հայաստանում դասընթացներ են անցկացրել մարտարվեստի այնպիսի ներկայացուցիչներ, ինչպես Ճապոնիայի և աշխարհի չեմպիոններ Յուտա Ինոուեն և Տակու Յոկոզավան, Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյաման։

## Մարզական նվաճումներ
2009 թվականին Ճապոնիայում, 2011 թվականին Սոչիում, 2014, 2018 թթ. կրկին Ճապոնիայում ստացել է Կիոկուշին-կան կարատեի սև գոտու I-IV դաները։

2013 թվականին Ճապոնիայում մասնակցել է միջազգային սեմինարի, հանձնել III դան և այնտեղ էլ ստացել սենսեյի կոչում։

2016 թվականին Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյամայի որոշմամբ դարձել է Հայաստանի Կիոկուշին-կան կարատեի ֆեդերացիայի նախագահ։
մինի|227x227px|Սևակ Սերոբյանը կնոջ և երեխաների հետ
2018 թվականին Երևանում իր իսկ կողմից կարզմակերպված միջազգային ուսումնամարզական սեմինարներից մեկի ժամանակ Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյամայի կողմից արժանացել է Շիհանի (հանշի) կոչման՝ դառնալով աշխարհում այդ կոչումը կրող ամենաերիտասարդ մարզիկը։
 

2021 թվականին Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյաման Շիհան Սևակ Սերոբյանին հետմահու շնորհել է սև գոտի 6-րդ դան։

## Ընտանիք
Սևակ Սերոբյանն ամուսնացած էր, ունի մեկ տղա, երկու դուստր։

## Ծանոթագրություններ

## Արտաքին հղումներ
*Սևակ Սերոբյան
* Դեպի անմահություն տանող ճանապարհը փշոտ է, բայց սխրանքներն են ապրեցնում սերունդներին
*Լոռեցի Սևակ Սերոբյանը աշխարհում ամենաերիտասարդ, իսկ Հայաստանում՝ միակ հանշին է
*Սևակ Սերոբյան.Կարատեն նոր բան ունի ասելու

Կատեգորիա:44-օրյա պատերազմի մասնակիցներ հայկական կողմից
Դոմինիկ Սկուտեցկի

**Դոմենիկ (Դոմենիկա) Սկուտեցկի** (, ), սլովակ գեղանկարիչ։

## Կենսագրություն
Դ. Սկուտեցկին 1863 թվականից ապրել է Վիեննայում, որտեղ նա հաճախել է քանդակագործ Դ. Մեյկսների դասերին։ 1865-1866 թվականներին սովորել է Վիեննայի գեղարվեստի ակադեմիային կից մասնավոր գեղարվեստական դպրոցում, այնուհետև շարունակել է ուսումը պրոֆեսորներ Կ. Վյուրզինգերի, Ե. Ենխերտի և Կ. Բլասսի մոտ, որն ավարտել է 1867 թվականին։

Ուսումն ավարտելուց հետո հաստատվել է Վենետիկում, Իտալիայում։ Գործնական հմտություններ է ձեռք բերել Գեղեցիկ արվեստների իրական ակադեմիայի՝ Պ. Մոլմենտիգոյի պատմական գեղանկարչության դասարանում։

Այնուհետև ընդունվել է Մյունխենի գեղեցիկ արվեստների ակադեմիա, որտեղ հինգ ամիսների ընթացքում ծանոթացել ու ուսումնասիրել է նատուրալիզմի և լումինիզմի ժամանակակից գեղարվեստական ուղղությունները։

1889 թվականին վերադարձել է հայրենիք և հաստատվել է Բանսկա-Բիստրիցեում, որը դարձել է գեղանկարչի հիմնական աշխատատեղը։

Նրա դուստրը՝ Կարոլա Սկուտեցկայա-Կարվաշովան, նույնպես նկարչուհի է դարձել, իսկ որդին՝ Ալեքսանդր Սկուտեցկին, դարձել է հայտնի ճարտարապետ։

## Ստեղծագործություն
Դոմինիկ Սկուտեցկին համարվում է 19-րդ դարի վերջի-20-րդ դարի սկզբի Սլովակիայի ամենահայտնի նկարիչներից մեկը։ Ժանրային նկարների, դիմանկարների ու բնանկարների հեղինակ է։

Լինելով գեղանկարչության մեջ վենետիկյան ոճի ներկայացուցիչ՝ Դ. Սկուտեցկին պատկերել է ժողովրդական կյանքի տեսարաններ, նկարել է սլովակ պարզ մարդկանց («Դարբնոցում», «Բանսկա-Բիստրիցեի շուկան», 1889, Սլովակիայի ազգային պատկերասրահ, Բրատիսլավա)։

Նկարչի ստեղծագործությանը հատուկ էր ստեղծվող կերպարների ժողովրդավարությունն ու ռեալիզմը, միջավայրը բնական, առանց ավելորդությունների ներկայացնելու ձգտումը։ 
Նկարչի կողմից ստեղծված կտավները հիմնված են նրա ակադեմիական փորձի և իտալական նուրբ վարպետության ավանդույթների վրա։

Սկուտեցկին նշանակալի դեր է խաղացել Բանսկա-Բիստրիցայի մշակութային կյանքում։ 1902 թվականին նրա կողմից ցուցահանդես է կազմակերպվել, որտեղ ցուցադրվել են ավելի քան 120 ստեղծագործություններ։ Նրա նկարները գտնվում են շատ երկրների հավաքածուներում, գեղարվեստական թանգարաններում ու պատկերասրահներում, մասնավոր հավաքածուներում։

Բանսկա-Բիստրիցայի պետական պատկերասրահում կազմակերպվել է հատուկ ցուցահանդես, որը նվիրված է եղել Դոմինիկ Սկուտեցկու ստեղծագործությանը։

## Նկարներ
* Կայսր Մաքսիմիլիանը թելադրում է իր հուշերը (1867)
* Ինքնանկար (1868)
* Իտալուհի շիկահերը (մոտ 1869)
* Բնանկար Զոխորի մոտ (1872)
* Սեսիլիա Լվովայի դիմանկարը (1874)
* Շուկա Բանսկա-Բիստրիցեում (1890)
* Ֆրանց Իոսիֆ Առաջինի դիմանկարը (1895)
* Երեկոն Հին սարերում (1898)
* Կնոջ դիմանկարը (1886)
* Դարբնոց Հին սարերում 
* Սիրուն խառնաշփոթ 
* Աղավնիներով տիկինը
* Կաթսաների կռում
* Թղթե ամրոց և այլն

## Պատկերասրահ
Պատկեր:Dominik Skutecký1.jpg|"Դարբնոցում", 1897
Պատկեր:Skutecky predavačka.jpg|"Վաճառողուհին", 1895
Պատկեր:Dominik Skutecký11.jpg|Շուկա Բանսկա-Բիստրիցեում (1890)
Պատկեր:Dominik Skutecký111.jpg

## Ծանոթագրություններ

## Գրականություն
* Tilkovský, V. Dominik Skutecký: Život a díelo. Bratislava, 1954.

## Արտաքին հղումներ
* ''Skutecký, Dominik'' 

Կատեգորիա:Սլովակ նկարիչներ
Կատեգորիա:Բնօրինակում անաղբյուր հոդվածներ
Ռանկո Դեսպոտովիչ

**Ռանկո Դեսպոտովիչ** (*,* ), սերբ ֆուտբոլիստ, հարձակվող։ Չորս խաղ է անցկացրել Սերբիայի ազգային հավաքականի կազմում։

## Ակումբային կարիերա
Ռանկոն պրոֆեսիոնալ կարիերան սկսել է 17 տարեկանում իր հայրենի քաղաքի թիմում՝ «Լոզնիցա» ֆուտբոլային ակումբում։ Այդ ակումբի կազմում նա անցկացրել է 64 հանդիպում և դարձել 21 գոլի հեղինակ։

Դեսպոտովիչն իր խաղով գրավել է «Վոյվոդինայի» մարզչական շտաբի ուշադրությունը, որին միացել է 2003 թվականին։ 2006/07 մրցաշրջանում 17 գոլով նա դարձել է մրցաշարի երկրորդ ռմբարկու։

2008 թվականի հունվարին Դեսպոտովիչը տեղափոխվել է ռումինական «Ռապիդ», իսկ ամռանը 3 տարվա պայմանագիր է կնքել իսպանական «Մուրսիայի» հետ։ 2009/10 մրցաշրջանում վարձավճարով տեղափոխվել է Սեգունդա Դիվիզիոնում հանդես եկող «Սալամանկա»։ Հաջորդ մրցաշրջանը նա անցկացրել է «Ժիրոնայում»։

2011 թվականի հուլիսի 1-ին Դեսպոտովիչը պայմանագիր է կնքել ճապոնական «Ուրավա Ռեդ Դայմոնդս» ակումբի հետ։ 2013 թվականի վերջին, «Ժիրոնայում» անհաջող փորձաշրջանից հետո, Ռանկոն, «Վոյվոդինայում» իր նախկին խաղընկեր Նիկոլա Պետկովիչի ազդեցությամբ, միացել է ավստրալիական «Սիդնեյ» ակումբին։ Հարձակվողը Ա-լիգայում իր նորամուտի հանդիպումն անցկացրել է «Վելինգտոն Ֆենիքսի» դեմ խաղում՝ դուրս գալով փոխարինման և խփելով հաղթական գոլը մրցավարի փոխհատուցած ժամանակում։

2014 թվականի հուլիսի 7-ին Ռանկոն վերադարձել է Իսպանիա՝ միանալով Սեգունդայում հանդես եկող «Ալավեսին»։

2016 թվականի առաջին կեսում 16 հանդիպում է անցկացրել իսպանական «Կադիսի» կազմում, իսկ երկրորդ կեսում՝ 15 խաղ «Մարբելյայում»։ Վերջինի կազմում նա խփել է 4 գոլ։

2016/17 մրցաշրջանում Ռանկո Դեսպոտովիչն ավարտել է ֆուտբոլիստի կարիերան։

## Կարիերա ազգային հավաքականում
Ռանկո Դեսպոտովիչը նորամուտը Սերբիայի ազգային հավաքականում նշել է 2007 թվականի նոյեմբերի 24-ին Ղազախստանի ազգային հավաքականի դեմ Եվրոպայի առաջնության ընտրական խաղում (1-0)։

## Ծանոթագրություններ

## Արտաքին հղումներ
* Կարիերայի մեկնարկի վիճակագրություն  ; Srbijafudbal-ում )
* 
* 
*   

Կատեգորիա:Ապրող անձինք
Կատեգորիա:Դեպորտիվո Ալավեսի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Ռեալ Մուրսիայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արկադի Աբազա

**Արկադի Աբազա** (, ), ռուս կոմպոզիտոր, դաշնակահար, մանկավարժ, երաժշտական-հասարակական գործիչ, եղել է Կուրսկի նահանգի համակարգված երաժշտական կրթության հիմնադիրներից մեկը։

## Կենսագրություն
Ծագում է մոլդովացի պալատականների ընտանիքից։ Հայրը Մաքսիմ Աբազան է, մայրը՝ Նատալյա Լյալինան։ Ունեցել է երեք ավագ եղբայր. Ալեքսանդրը, որը ծնվել է 1835 թվականի մարտի 14-ին, Իվանը, որը ծնվել է 1836 թվականի փետրվարի 24-ին և Եվգենին, որը ծնվել է 1837 թվականի օգոստոսի 18-ին։

Ավարտել է Ռուսաստանի երաժշտական միության Խարկովի երաժշտական ուսումնարանը, հետո ավարտել է Սանկտ Պետերբուրգի կոնսերվատորիայի` Ալեքսանդր Դրեյշոկի ֆոտոպիայի դասարանը և Կամիլո Էվերարդիի վոկալի դասարանը։ Կատարելագործվել է Գերմանիայում, Հանս ֆոն Բյուլովի մոտ։

1877 թվականին Աբազան երաժշտական դպրոց է  հիմնել Սումիում, դասավանդել է այնտեղ մինչև 1881 թվականը։ 1881 թվականից մինչև իր կյանքի վերջը տնօրինել է երաժշտական դասարաններ Կուրսկ քաղաքում, որոնք ավարտել են ապագա նշանավոր ջութակահարներ Մ. Էրդենկոն, Կ. Դումչևը, էստրադային երգչուհի Ն. Վիննիկովան, կոմպոզիտոր Ն. Ռոսլավեցը։ Նա ղեկավարել է Ռուսական երաժշտական միության դասարաններ, երբ վարպետության դասեր էր տալիս տարբեր երաժշտական դպրոցներում։

Թաղված է Կուրսկ քաղաքի Խերսոնյան գերեզմանատանը։

## Ստեղծագործություններ
Խմբագրել է Կուրսկի նահանգի երգերի ձայնագրությունների հրապարակումները։ Նա ակտիվորեն համագործակցել և քարոզել է երաժշտական արվեստը և ստեղծագործությունը մայրաքաղաքային և տեղական մամուլում` պատմելով մեծ կոմպոզիտորների մասին, գրել է երաժշտական գրախոսականներ «Կուրսկի նահանգային տեղեկագրեր» թերթի համար (1889-1908 թվականներ)։

Եղել է ավելի քան 20 ռուսական ռոմանսների (որոնցից շատերն Ա. Կոլցովի բանաստեղծությունների հիման վրա էին), երգչախմբի համար երգերի և ֆորտեպիանոյի համար պիեսների հեղինակ է։

### Ընտրված ստեղծագործություններ
**Ռոմանսներ**

* «Ասես քամին թեքում է ճյուղը»
* «Ոչ ոքի չեմ ասի»
* «Հոգին տեղից դուրս է գալիս»
* «Ծերունու երգը»
* «Քո սև աչքերը կործանեցին ինձ»

### Չորս ձայնից բաղկացած երգչախմբի համար
* «Հիմն` նվիրված սուրբ եղբայրներ Կյուրեղին և Մեթոդիոսին»

### Պիեսներ ֆորտեպիանոյի համար
**Ավելի քան 30**

## Ծանոթագրություններ

## Գրականություն
* *Брежнева Т. А., Горлинская С. Е.* Музыкально-общественная деятельность Аркадия Максимовича Абазы. — Курск: изд-во Курского гос. ун-та, 2004.

## Արտաքին հղումներ
* 
* 

Կատեգորիա:Ռուս կոմպոզիտորներ
Կատեգորիա:Ռուս դաշնակահարներ
Կատեգորիա:Ռուս մանկավարժներ
Կատեգորիա:Ռուս հասարակական գործիչներ
Կատեգորիա:Կոմպոզիտորներ այբբենական կարգով
Կատեգորիա:Ռուսական կայսրության դաշնակահարներ
Կատեգորիա:Մանկավարժներ այբբենական կարգով
Կատեգորիա:20-րդ դարի կոմպոզիտորներ
Ջոն Սեդա

**Ջոնաթան «Ջոն» Սեդա** (, ), ամերիկացի դերասան, ով հայտնի է դարձել «Մեռած բաժին» հեռուստասերիալում՝ Փոլ Ֆալզոն դերի շնորհիվ։

## Կենսագրություն
Ջոն Սեդան ծնվել է 1970 թվականի հոկտեմբերի 14-ին Նյու Յորքում։ Նրա ծնողները Պուերտո Ռիկոյից տեղափոխվել են Մանհեթեն, որտեղ էլ նա ծնվել է։ Ծնվելուց անմիջապես հետո ընտանիքը տեղափոխվել է Քլիֆթոն, Նյու Ջերսի։ Քլիֆթոնում Ջոնը ստացել է նախնական և միջնակարգ կրթություն։ Միջնակարգ դպրոցը ավարտելուց հետո նա աշխատանք է ստացել մարզասրահում։ Ընկերների խորհուրդով Ջոնը սկսել է զբաղվել բռնցքամարտով։

## Գործունեություն
Ջոն Սեդայի դեբյուտը «Գլադիատոր» ֆիլմն էր, որում նա խաղում էր կուբացի բռնցքամարտիկի դերը։ 1995 թվականին Սեդան առաջադրվել է Spirit Awards մրցանակի՝ «Լավագույն տղամարդու դեր» անվանակարգում «Իսկ ինձ այդպես է դուր գալիս» ֆիլմում իր դերի համար։ 1996 թվականին Կաննի կինոփառատոնում «Արևի որսորդ» ֆիլմը գլխավոր դերում Ջոնի հետ առաջադրվել է Ոսկյա արմավենու ճյուղի։ Լայն էկրանի առաջին գլխավոր դերը Ռիկի Օրտեգայի դերն էր «Թագավոր Ռիկի» ֆիլմում, որը հիմնված է Ուիլյամ Շեքսպիրի «Ռիչարդ III» պիեսի վրա։ 2010 թվականին Ջոնը ստացել է սերժանտ Ջոն Բեյզիլոնի դերը «Խաղաղ օվկիանոս» մինի սերիալում։ 2011 թվականին Ջոնը գլխավոր դերում նկարահանվել է «Լարի Քրաուն» ֆիլմում Թոմ Հենքսի հետ։

## Անձնական կյանք
Ջոն Սեդան 2000 թվականին ամուսնացել է իր վաղեմի ընկերուհի Լիզա Գոմեսի հետ։ Նրանք ունեն չորս երեխա։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Գոհար Աթոյան

**Գոհար Գարեգինի Աթոյան** (), կրկեսի հայ դերասանուհի, առաջին հայ կին աճպարարը։

## Կենսագրություն
Ծնվել է Երևանում 1957 թվականի ապրիլի 24-ին։ Սովորել է Երևանի Մ.Գորկու անվան թիվ 4 դպրոցում։ Այն ավարտելուց հետո մեկնել է Մոսկվա, որտեղ ընդունվել է Մ.Ն.Ռումյանցևի անվան էստրադա-կրկեսային արվեստի ուսումնարան։ Աշխատել է Հայհամերգում։ Հովհաննես Յաղջյանի ղեկավարած «Փարվանա» համերգախմբի (երգ, ասմունք, կրկեսային համարներ) կազմում հյուրախաղերով շրջել ԽՍՀՄ-ի տարբեր քաղաքներում՝ հանդես գալով աճպարարական համարներով։

## Մամուլում
«Երեկոյան Երևան» օրաթերթն 1982 թվականի սեպտեմբերի 16-ի համարում անդրադառձել է Գոհար Աթոյանի ելույթներին.

## Պատկերասրահ

File:Gohar Atoyan 1.jpg|Գոհար Աթոյան՝ առաջին հայ կին աճպարար
File:Gohar_Atoyan_3.jpg|Գոհար Աթոյանը «Փարվանա» համերգախմբի կազմում
File:Gohar_Atoyan_4.jpg|Գոհար Աթոյանը «Փարվանա»` համերգախմբի մասնակից


## Ծանոթագրություններ

Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Հայ աճպարարներ
Կատեգորիա:Հայ դերասանուհիներ
Միլան Ալեքսիչ

270px|մինի
**Միլան Ալեքսիչ** (կյուրեղագիր սերբերեն՝ **Милан Алексић**, ), սերբ անվանի ջրագնդորդ, որն իր հայրենի երկրի հավաքականի կազմում մասնակցել է 2012 թվականին Լոնդոնում և 2016 թվականին Ռիո դե Ժանեյրոյում անցկացված ամառային օլիմպիական խաղերին։

Լոնդոնյան օլիմպիադայում Ալեքսիչը մասնակցել է ջրագնդակի մրցաշարի ութ խաղի և խփել հինգ գոլ՝ նպաստելով, որ Սերբիայի հավաքականն արժանանա բրնզե մեդալների։ Հաջորդ օլիմպիական խաղերում, որոնք տեղի են ունեցել 2016 թվականին Բրազիլիայի խոշորագույն քաղաք Ռիո դե Ժանեյրոյում, Ալեքսիչն ու իր թիմակիցները զարգացրել են հաջողությունը և նվաճել օլիմպիադայի հաղթողի կոչումն ու ոսկե մեդալներ։

Ջրագնդակի Սերբիայի հավաքական թիմի կազմում Միլան Ալեքսիչը նվաճել է նաև աշխարհի չեմպիոնի տիտղոսը, երկու անգամ հաղթող ճանաչվել աշխարհի գավաթի խաղարկություններում (2009 և 2015 թվականներին), 2011 թվականին էլ այդ գավաթի խաղարկության հեղինակավոր ու դժվարին մրցաշարում գրավել է երկրորդ տեղը։ Բացի այդ, 2017 թ. աշխարհի առաջնությունում արժանացել է բրոնզե մեդալի, երեք անգամ նվաճել Եվրոպայի չեմպիոնի ու գավաթակրի տիտղոսները (2012, 2014 և 2016 թվականներին)։ Ակումբային մրցաշարերում ամենամեծ հաջողությանը նա հասել է 2011 թվականին, երբ Սերբիայի մայրաքաղաք Բելգրադի «Պարտիզան» թիմի կազմում նվաճել է Եվրոլիգայի գավաթն ու սուպերգավաթը(այդ թիմի կազմում բազմիցս դարձել է նաև Սերբիայի չեմպիոն ու գավաթակիր)։

## Տես նաև
* Միլոռադ Չավիչ

## Ծանոթագրություններ

## Արտաքին հղումներ
* Milan Aleksić at Water Polo Association of Serbia (archived)

Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Աշխարհի գավաթակիրներ
Կատեգորիա:Աշխարհի չեմպիոններ
Կատեգորիա:Եվրոպայի գավաթակիրներ
Կատեգորիա:Ջրագնդակի Եվրոպայի չեմպիոններ
Կատեգորիա:Սերբ ջրագնդորդներ
Կատեգորիա:Սերբ մարզիկներ
Կատեգորիա:Օլիմպիական խաղերի մրցանակակիրներ
Կատեգորիա:Օլիմպիական չեմպիոններ
Ղազախների համաշխարհային միություն

**Ղազախների Համաշխարհային միություն** (ՂՀՄ), **Ղազախների համաշխարհային խմբակցություն**, հանրապետական նշանակության միջազգային ոչ պետական կազմակերպություն։

Ստեղծվել է Ալմաթիում 1992 թվականի սեպտեմբերի 29-ին ղազախների համաշխարհային կուրուլտայի որոշմամբ։ 33 երկրներից 800 պատգամավորներ հիմնադրեցին ղազախների Համաշխարհային միությունը և միաձայն  ընտրեցին Նուրսուլթան Աբիշևիչ Նազարբաևին որպես նախագահ։

1992 թվականի նոյեմբերի 29-ից գրանված է Ղազախստանի արդարադատության նախարարությունում որպես Ղազախների Համաշխարհային միություն։

Միությունն 19 երկրներում ունի ստորաբաժանումներ և ներկայացուցչություններ։ Միության տվյալների համաձայն, Ղազախստանի սահմաններից դուրս 43 երկրներում ապրում է ավելի քան 5 միլիոն ղազախ։

Միության հիմնական նպատակը՝ արտասահմանաբնակ հայրենակիցների հետ կապի պահպանումն է  հոգևոր-մշակութային զարգացման, կրթության և բիզնեսի հարցերի վերաբերյալ։

Միության կազմում են   «Աթաժուրտ» հրատարակչական կենտրոնը, գրադարանը, «Արվեստի» կենտրոնը։ Միության ակտիվում ռուսերեն և ղազախերեն լեզուներով մենագրություններ են․ «Ղազախական սփյուռքի պատմական ճակատագրերը, ծագումն ու զարգացումը» (Մենդիկուլովա Գ․ Մ․, 2006) «Ղազախների Համաշխարհային միության և Ղազախների Համաշխարհային կուրուլտայների գործունեությունը» բաժնով և «Өзбекстандағы қазақтардың тарихы және бүгінгі дамуы» համատեղ մենագրությունը(Қобландин Қ., Меңдіқұлова Г. М., 2009)։

## Ղեկավարներ
Միության  նախագահը համարվում է Ղազախստանի Հանրապետության նախագահ  Նուրսուլթան Աբիշևիչ Նազարբաևը։

### Նախագահի առաջին տեղակալները
* Կալդարբեկ Նայմանբաևիչ Նայմանբաև 1992-2004
* Թալհաթ Ասիլովիչ Մամաշև 10.2004-06.2017
* Զաուտբեկ Կաուսբեկովիչ Տուրիսբեկով 06.2017-ից

## Ծանոթագրություններ

## Գրականություն
* Всемирное сообщество казахов // Казахстан. Национальная энциклопедия. — Алматы: Қазақ энциклопедиясы, 2004. — Т. I. — .

Կատեգորիա:Կազմակերպություններ այբբենական կարգով
Կատեգորիա:Միջազգային կազմակերպություններ
Միլիցա Մանդիչ

**Միլիցա Մանդիչ** (կյուրեղագիր սերբերեն**՝ Милица Мандић**, ), սերբ թեկվոնդոիստուհի, ով նվաճել է օլիմպիական չեմպիոնի տիտղոսը (2012 թվականի ամառային օլիմպիական խաղերում, 67 կիլոգրամ և ավելի քաշային կարգում)։

## Մարզական կարիերա
Մանդիչը միջին քաշային կարգում (73 կիլոգրամից ցած) 2011 թվականին թեկվոնդոյի աշխարհի առաջնությունում նվաճել է բրոնզե, Եվրոպայի առաջնությունում՝ արծաթե մեդալ և վարկանիշային բավարար միավորներ հավաքելով՝ իրավունք ստացել մասնակցելու 2012 թվականի լոնդոնյան օլիմպիադային։ Այստեղ էլ մեծ հաջողությամբ է գոտեմարտել, հասել եզրափակիչ և վճռորոշ մրցամարտում ֆրանսուհի Աննա-Կարոլինա Գրաֆին պարտության մատնելով 9–7 հաշվով՝ հռչակվել է օլիմպիական խաղերի չեմպիոն, դարձել անկախացած Սերբիայի առաջին մարզիկը, ում հաջողվել է մարզական այդպիսի բարձունք գրավել։ Դրանից հինգ տարի անց՝ աշխարհի 2017 թվականի առաջնությունում նա նվաճել է նաև մոլորակի ուժեղագույնի տիտղոսը՝ եզրափակիչ գոտեմարտում պարտության մատնելով հարավկորեացի համբավավոր թեկվոնդոիստուհի Օ Հյե-ռիին։

## Փառքի սրահ
Մանդիչն ու նրա մարզիչ Դրագան Յովիչը 2013 թվականին Լաս Վեգասում կայացած հանդիսավոր արարողակարգով ներառվել են թեկվոնդոյի փառքի սրահում։ Այդ բարձր պատվին սերբ մարզուհին արժանցել է Սերբիայում ու տարածաշրջանում աննախադեպ հանդիսացած, ակնառու մարզական իր նվաճումների, թեկվոնդո մարզաձևի զարգացման ու տարածման գործում ներդրած զգալի ավանդի համար։

## Ծանոթագրություններ

## Արտաքին հղումներ
*Milica won medal at World Championship-article in Serbian language
*Milica won medal at European championship-article in Serbian language
*London Olympics 2012

Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Մարզուհիներ
Կատեգորիա:Սերբ մարզիկներ
Կատեգորիա:Օլիմպիական չեմպիոններ
Նովակ Ռադոնիչ

**Նովակ Ռադոնիչ** (սերբ.` Новак Радонић, ), սերբ ժամանակակից նկարիչ։ Ստեղծել է մի շարք կրոնական, պատմական խորհրդի բովանդակության նկարներ։

## Աշխատանք
Նովակ Ռադոնիչը ծնվել է Մոլում, մահացել է Սրեմսկա Կամենիկայում։

Նախքան Վիեննայում արվեստ սովորելը Նովակ Ռադոնիչը եղել է Պիլարի Պիլիչի և Նիկոլա Ալեքսիչի աշակերտը։ Ավարտելուց հետո նա գնացել է ապրելու և աշխատելու Բայկայում, 1863 թվականին ավարտել է Սենտոմասում (Սրբոբրան)։ Նա շատ ավելի լավն էր որպես դիմանկարների և պատմական կոմպոզիցիաների նկարիչ, օրինակ, կայսր Ուրոկի մահը և արքայազն Մարկոյի մահը։ Բացի կրոնական թեմաներից և պատմական կոմպոզիցիաներից, նա նկարում էր նաև դիմանկարներ, որոնցում նա հասել է գագաթնակետին։ Տղայի Դու Չան Պոպովիչի նրա դիմանկարը 19-րդ դարից սերբական ամենագեղեցիկ և տոնական դիմանկարներից մեկն է։ Որպես սերբական քաղաքացիական հասարակության տեսողական քրոնիկոն, բնույթի բնութագրերի բացառիկ զգացողությամբ, նա թողել է ընկերների դիմանկարների մի ամբողջ պատկերասրահ։ Նրա ուներ ինքնանկարներից բաղկացած հատուկ նկարների շարք, որում տվել է առարկայի սեփական բնավորության և հոգեկան վիճակի ռոմանտիկ վերլուծություն։

Ռադոնիչը, Պավլ Սիհիչը և Ջուրա Յակշիչ սերբ ռոմանտիզմի գագաթնակետն էին։

## Պատկերասրահ

Պատկեր:Novak Radonić, Dimitrije Saračević, 1857.jpg|Դիմիտրիա Սարաչևիչի դիմանկարը (1857)
Պատկեր:Novak Radonić, Persida Saračević, 1857, National museum of Serbia.jpg|Պերսիդա Սարաչևիչի դիմանկարը (1857)


## Տես նաև
* Ջուրա Յակշիչ
* Կատարինա Իվանովիչ

## Ծանոթագրություններ

## Արտաքին հղումներ
*Սերբ մշակույթ / ռադոնիկ նկարչություն

Կատեգորիա:Բնօրինակում անաղբյուր հոդվածներ
Կատեգորիա:Ռոմանտիզմ
Կատեգորիա:Ռոմանտիստ նկարիչներ
Կատեգորիա:Սերբ գրողներ
Կատեգորիա:Սերբ նկարիչներ
Յան Բրոկոֆ

thumb|right|250px|Սուրբ Յան Նեպոմուցկու քանդակը: Կառլովի կամուրջ: Պրահա

**Յան Բրոկոֆ** (հայտնի է նաև որպես Յոհան Բրոկոֆ) (, ), չեխ քանդակագործ և փայտագիր, բարոկկոյի ոճի լավագույն ստեղծագործողներից մեկը Չեխիայում։

## Կենսագրություն
thumb|right|300px|Պիետա(1695)
Գերմանական ծագում ունի։ Չեխ հայտնի քանդակագործներ Միխալ և Ֆերդինանտ Բրոկոֆների հայրն է։

1675 թվականին թողել է Սլովակիան ու գլխավորապես աշխատել է Չեխիայի արևմտյան քաղաքներում։ 1692 թվականից հաստատվել է Պրահայում։ Ունեցել է սեփական արվեստանոցը, որը ղեկավարել է մինչև իր մահը, 1721 թվականը, որից հետո այն սկսել է ղեկավարել նրա ավագ որդին` Միխալը, որի մահից հետո էլ արվեստանոցն անցել է Ֆերդինանտին։

## Ստեղծագործություն
Յան Բրոկոֆին վերագրվող աշխատանքները մասնագետներն առանձնացնում են երկու փուլով. ինքնուրույն արված աշխատանքներ և աշխատանքներ որդիների, գլխավորապես` Ֆերդինանտի հետ համագործակցությամբ։

Իր ստեղծագործությունների կերպարները վերցրել է հունական դիցաբանությունից, ստեղծել է բազմաթիվ պաշտամունքային ստեղծագործություններ։ Նրա առավել հայտնի աշխատանքներից է սուրբ Յան Նեպոմուսկու քանդակը, որը 1683 թվականին տեղադրել են Պրահայի Կառլի կամրջին։ Յ. Բրոկոֆի քանդակները գտնվում են մանետինյան գերեզմանոցում, կլաշտերեցյան այգում, տախովյան Սուրբ Աստվածամոր եկեղեցում։ Քանդակագործության ու փայտագրության նշանակալի արվեստանոց է հիմնել Պրահայում։

1695 թվականին Բրոկոֆն ստեղծել է «Պիետա» քանդակը Պրահայի Կառլի կամրջի համար։

## Ընտրված աշխատանքներ
* Սբ. Յան Նեպոմուցկու քանդակի փայտե մոդելը, որը հետագայում բրոնզապատվել է` Պրահայի Կառլի կամրջի համար (1683),
* Սբ. Իոսիֆի և Հիսուսի խաչի քանդակները (ոչնչացվել են 1848-1849 թվականների Հեղափոխության ժամանակ),
* քանդակներ Մանետինի Սբ. Վարվարա կոստյոլում, 
* քանդակներ Չերնևի Գրադեկ ամրոցում, 
* թուրքին պատկերող քանդակ, որը հսկում է գերի ընկած քրիստոնյաներին։ Քանդակը տեղադրվել է Կառլի կամրջի վրա, 1714 թվականին և համարվում է ամենահայտի քանդակախմբերից մեկը։

## Պատկերասրահ

File:Kno triton brokoff.jpg|Շատրվան «Տրիտոն»
File:Charles Bridge St Barbara Margaret Elizabeth.jpg
File:Brokoff Bellmann 05.jpg


## Ծանոթագրություններ

## Արտաքին հղումներ
* Jan Brokoff

Կատեգորիա:Չեխ քանդակագործներ
Սեքսը մեծ քաղաքում (վեպ)

**«Սեքսը մեծ քաղաքում»** (, վերնագրի բառացի թարգմանություն՝ *«Սեքս և քաղաք»*), լրագրող Քենդես Բուշնելի հոդվածների ժողովածուն, որոնք միավորվել են գրքի մեջ։ Բուշնելը հոդվածներում նկարագրել է իր ու ընկերների կյանքը։ Առաջին անգամ գիրքը հրատարակվել է 1997 թվականին, իսկ ավելի ուշ վերահրատարակվել 2001, 2006 և 2008 թվականներին (վերջին հրատարակությունը նվիրված է լիամետրաժ ֆիլմի թողարկմանը)։

## Ստեղծման պատմություն
Գիրքը Բուշնելի հոդվածների ժողովածու է, որոնք նա սկսել է գրել 1994 թվականին *The New York Observer*-ի համար։ Գլխավոր խմբագիրը նրան առաջարկել է սեփական սյունակը՝ ասելով, որ Բուշնելը կարող է գրել, ինչի մասին կցանկանա։

## Էկրանավորում
Գրքի մոտիվներով *[[HBO]]* հեռուստաալիքը թողարկել է «Սեքսը մեծ քաղաքում» հեռուստասերիալը, որը նկարահանվել է 1998-2004 թվականներին։ 2008 թվականին էկրան է բարձրացել ֆիլմ-շարունակությունը, իսկ երկու տարի անց՝ 2010 թվականի ամռանը, երկրորդ մասը։

### Տարբերություններ
Չնայած գիրքը, ինչպես և սերիալը, մեծ մասամբ պատմում է լրագրող Քերրի Բրեդշոուի արկածների մասին, գրքում շատ ավելի մեծ թվով կերպարներ են հայտնվում. սերիալում նրանց պատմություններից շատերը տեղի են ունենում Քերրիի լավագույն ընկերուհիների՝ Սամանթայի, Միրանդայի և Շառլոտայի կյանքում։ Գրքում նրանք երկրորդական կերպարներ են և իրենց տեսակով բավականաչափ տարբերվում են սերիալում ներկայացվածներից։

Գրքում Շառլոտան սեքսով համակված անգլուհի է։ Միրանդան կաբելային հեռուստատեսությունում աշխատում է որպես գործադիր պրոդյուսեր։ Իսկ Սամանթան կինոպրոդյուսեր է։

### Օգտագործված սյուժեներ
Սցենարի հեղինակները բազմաթիվ պատմություններ են հորինել իրենց կերպարների համար, սակայն քննարկման համար մի քանի գաղափարներ, այնուամենայնիվ, փոխառվել են գրքից․

* Մոդելների երկրպագուները
* «Խենթ մայրիկները»
* Մոնոգամիա․ կողմ կամ դեմ

Այս թեմաները առանցքային են դարձել առաջին եթերաշրջանի սերիաներում։

## Ծանոթագրություններ

## Արտաքին հղումներ
* «Սեքսը մեծ քաղաքում» գիրքը Amazon.com կայքում
* «Սեքսը մեծ քաղաքում» գիրքը Ozon.ru կայքում
* ''Գիրքը սերիալից լավն է'' - ակնարկ

Կատեգորիա:1997 գրքեր
Կատեգորիա:Անգլերեն վեպեր
Կատեգորիա:Էկրանավորված ամերիկյան վեպեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:1997 թվականի ամերիկյան վեպեր
Երմախան Իբրաիմով

**Երմախան Իբրաիմով** (, ), ղազախ բռնցքամարտիկ, ով զգալի հաջողությունների է հասել սիրողական սպորտի ասպարեզում՝ դառնալով 2000 թվականի ամառային օլիմպիական խաղերի չեմպիոն, 1996 թվականի օլիմպիադայի և 1997 ու 1999 թվականների աշխարհի առաջնությունների մրցանակակիր։

ԽՍՀՄ սպորտի վարպետ (1988), միջազգային կարգի սպորտի վարպետ, Ղազախստանի Հանրապետության սպորտի վաստակավոր վարպետ (2000) և վաստակավոր մարզիչ։

## Կենսագրություն
Բռնցքամարտով սկսել է զբաղվել 13 տարեկանից։ Եղել է բռնցքամարտի ճանաչված մարզիչ Գենադի Ռոժկովի սանը։

Ասիայի կրկնակի չեմպիոն է (Տաշքենդ, 1995, Տաշքենդ, 1999), աշխարհի զինվորականների առաջնության հաղթող (Հռոմ, 1995), ասիական ամառային խաղերի չեմպիոն (Բանգկոկ, 1998), 2000 թվականին Սիդնեյում անցկացված ամառային օլիմպիական խաղերի ոսկե մեդալակիր, բռնցքամարտի աշխարհի առաջնությունների կրկնակի արծաթե մրցանակակիր (Բուդապեշտ, 1997, Հյուստոն, 1999), 1996 թ. Ատլանտայի ամառային օլիմպիական խաղերի և Չինաստանի Չժենդին քաղաքում 1998 թ. անցկացված աշխարհի գավաթի խաղարկության բրոնզե մեդալակիր։ 1999 թվականին հռչակվել է Ասիայի լավագույն բռնցքամարտիկ։

Երկու անգամ (1996 և 2000 թվականներին) Երմախան Իբրաիմովին է տրվել օլիմպիական խաղերի բացման հանդիսավոր արարողության ժամանակ Ղազախստանի դրոշը կրելու պատիվը։

2002-ից 2004 թվականներին նա եղել է բռնցքամարտի Ղազախստանի ազգային հավաքականի գլխավոր մարզիչը։

2021 թվականի հունվարին ընտրվել է Ալմա Աթայի քաղաքային մասլիհաթի պատգամավոր («Նուր Օթան» կուսակցությունից): Ընտրությունների օրը՝ հունվարի 10-ին նրան նկատել են ընտրությունները բոյկոտելու կոչ անող ցուցարարների վրա հարձակում գործելիս։

## Պարգևներ
* «*Բառիս*» շքանշան՝ 1-ին աստիճանի (2000)
* Պետական երիտասարդական «*Դառին*» մրցանակ (2000).
* «*Ղազախստանի Հանրապետության անկախության 25-ամյակ*» հոբելյանական մեդալ (2016)

## Ծանոթագրություններ

## Արտաքին հղումներ
* profile
* sports-reference

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Բռնցքամարտիկներ
Կատեգորիա:Ղազախստանցի մարզիկներ
Կատեգորիա:Օլիմպիական չեմպիոններ
Գազավոն Կամսարական (6-րդ դար)

**Գազավոն Կամսարական** (), հայ նախարար Հայկական մարզպանությունյում, Արշարունիք և Շիրակ գավառների տանուտերը, Վահան Կամսարականի որդին, Զորակ Կամսարականի հայրը, Կամսարականների նախարարական տոհմից։

## Կենսագրություն
Գազավոն Կամսարականը ապրել է 6-րդ դարի առաջին կեսում։ Որդին է Կարմիր Վարդանի զինակից Զորակ Կամսարականը։

## Ծանոթագրություններ

Կատեգորիա:Կամսարականներ
Զորակ Կամսարական

**Զորակ Կամսարական** (, ), հայ նախարար Հայկական մարզպանությունյում, Արշարունիք և Շիրակ գավառների տանուտերը, Գազավոն Կամսարականի որդին, Ներսեհ Կամսարականի հայրը, Կամսարականների նախարարական տոհմից

## Կենսագրություն
Զորակ Կամսարականը մասնակցել է 554 թվականի մարտի 29-ին տեղի ունեցած Դվինի երկրորդ եկեղեցական ժողովին։ 571-572 թվականների ապստամբության ընթացքում աջակցել է այն գլխավորող հայոց սպարապետ Կարմիր Վարդանին։ Ապստամբության ժամանակ 3 անգամ հարձակվել և կոտորել է պարսկական զորքերին։ Ապստամբության գլխավոր ճակատամարտը տեղի է ունենում 572 թվականի փետրվարի 2-ին՝ Դվինում։ Զորակը ջախջախում է Սուրեն մարզպանի 15․000-ոց բանակը, սպանում նրան և գրավում Դվինը։

## Ծանոթագրություններ

Կատեգորիա:Կամսարականներ
Ալբանիայի բանկերի ցանկ

250px|մինի|Ալբանիայի մայրաքաղաք Տիրանայի կենտրոնական մասի համայնապատկերը
2017 թվականի տվյալներով՝ Ալբանիայում, պետական կենտրոնական բանկից զատ, գործում էին առևտրային 16 բանկեր, այդ թվում՝ բուլղարական մեկ բանկ։ Ստորև ներկայացված է դրանցից առավել խոշորների ցանկը։

## Կենտրոնական բանկ

## Առևտրային բանկեր

## Ծանոթագրություններ

## Արտաքին հղումներ
* Albanian Association of Banks 
* Albanian Banks SWIFT codes

Կատեգորիա:Ալբանիայի տնտեսություն
Կատեգորիա:Բանկեր
Կատեգորիա:Տնտեսություն
Յասնա Շեկարիչ

**Յասնա Շեկարիչ** (սերբերեն՝ **Jasna Šekarić**, կյուրեղագիր սերբերեն՝ **Јасна Шекарић**, ), սերբ սպորտային հրաձիգ, որն իր մարզական երկարամյա կարիերայի ընթացքում նվաճել է օլիմպիական հինգ մեդալ՝ մեկ ոսկե, երեք արծաթե և մեկ բրոնզե։ Բացի այդ, երեք անգամ հռչակվել է աշխարհի չեմպիոնուհի՝ հաղթանակներ տանելով 10 մետր մրցատարածությունից օդամղիչ ատրճանակով հրաձգության մրցումներում։ 1992 թվականի ամառային օլիմպիական խաղերում բախտի քմահաճույքով զրկվել է ոսկե մեդալից և ստիպված է եղել բավարարվել արծաթե մեդալով, թեև վաստակել էր ճիշտ նույնքան միավոր, որքան օլիմպիադայի հաղթող հռչակված Մարինա Լոգվինենկոն։

Յասնա Շեկարիչն այն եզակի մարզիկներից մեկն է, որին հաջողվել է մասնակցել ոչ ավել, ոչ պակաս՝ յոթ օլիմպիական խաղերի։

## Անձնական կյանք
Յասնան ամուսնալուծված է։ Ունի երկու զավակ, դստերն անվանել է Լեա (Леа), որդուն՝ Լուկա (Лука):

## Նվաճումներ
Շեկարիչը քանիցս հռչակվել է Հարավսլավիայի Դաշնային Սոցիալիստական Հանրապետության, Խորվաթիայի, Հարավսլավիայի Դաշնային Հանրապետություն, Սերբիա և Չեռնոգորիա պետական կազմավորումների և Սերբիայի լավագույն մարզուհի, ինչպես նաև՝ լավագույն հրաձիգ։ 1988 և 1994 թվականներին էլ հռչակվելով Հարավսլավիայի լավագույն մարզիկ՝ արժանացել է *JSL Sport* պարբերականի սահմանած մարզական գլխավոր պարգևին՝ ոսկե երկու կրծքանշանի։ 2008 թվականի ամառային օլիմպիական խաղերի բացման հանդիսավոր արարողության ժամանակ նրան է տրվել հայրենի երկրի դրոշը կրելու բարձրագույն պատիվը։ Հաշվի առնելով Յասնայի մարզական նվաճումները՝ նրա անունը գրանցել են մարզական հրաձգության ոսկե գրքում։

Ուշագրավ է այն փաստը, որ Շեկարիչը, առանց իր ազգությունը փոխելու, վեց տարբեր օլիմպիադաներում մրցելույթներով հանդես է եկել չորս տարբեր պետությունների դրոշների ներքո, ճիշտ այնպես, ինչպես սերբ-ամերիկյան սեղանի թենիսիստ Իլյա Լուպուլեսկուն (թեև այն էլ պետք է ասել, որ վերջինս իր ազգությունը փոխելու գործընթաց էր ձեռնարկել)։

## Օլիմպիական արդյունքներ

## Ծանոթագրություններ

## Արտաքին հղումներ
* 

Կատեգորիա:Մարզուհիներ
Կատեգորիա:Սերբ մարզիկներ
Կատեգորիա:Օլիմպիական չեմպիոններ
Կատեգորիա:Սպորտային հրաձիգներ
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական խաղերի բրոնզե մեդալակիրներ
Մեր հայրենի հողի վրա

**Մեր հայրենի հողի վրա** (), 1948 թվականին նկարահանված ֆիլմ, որի ռեժիսորն է Ֆրանս Շտիգլիցը։ Այն եղել է սլովենական առաջին գեղարվեստական հնչյունային ֆիլմը։ Թողարկվել է 1948 թվականի նոյեմբերի 2-ին, Լյուբլյանայի Յունիոն Կինոյում (), մեծ արձագանք է ստացել և ներկայացվել է Կաննի 1949 թվականի կինոփառատոնին։

## Բովանդակություն
thumb|left|200px|Տեսարան ֆիլմից
Ֆիլմի սցենարը հիմնված է (էական փոփոխություններով) «Պապիկ Օրելը» () նովելի վրա, որի հեղինակն է Կիլիլ Կոսմաշը։ Այն պատկերում է Երկրորդ համաշխարհային պատերազմի երկու տարիները Սլովենական Ծովեզերքում, որը գրավվել էր իտալացիների կողմից։ Կապիտուլացիայից հետո գերմանական բանակը վերցնում է գյուղը։ Ֆիլմը պատմում է պարտիզանական ապստամբական ուժերի և գյուղացիների մասին։

## Նկարահանումներ
Ֆիլմը նկարահանվել է սև ու սպիտակ նկարահանումների տեխնիկայով, Գրահովո օբ Բաչի և Կորտնիկա գյուղերում։

## Երաժշտություն
Ֆիլմի երաժշտությունը գրել է կոմպոզիտոր Մարյան Կոզինան։

## Ծանոթագրություններ

## Արտաքին հղումներ
* The Theme Path ''On Our Own Land''
* 

Կատեգորիա:1948 ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Ազեր Ալիև

**Ազեր Սեյրան օկլի Ալիև** (, ), ադրբեջանցի նկարիչ, գրաֆիկական նկարիչ և դիզայներ։ Ադրբեջանի պետական արվեստի ակադեմիայի դոցենտ։

## Կենսագրություն
Ազեր Ալիևը ծնվել է 1969 թվականի հուլիսի 18-ին Բաքվում։ Նա նախ սովորել է Ազիմ Ազիմզադեի անվան գեղարվեստի դպրոցում (1984-1988 թթ.), Այնուհետև Ադրբեջանի Ա. Հուսեյնզադեի անվան մշակույթի և արվեստի պետական համալսարանում (1992-1997 թթ.):

Նա նաև դիզայնի դասեր է ստացել ԽՍՀՄ հայտնի ժողովրդական արտիստ Յ.Յ. Մոիսոյենկոյից՛ Ռեպինի անվան Մոսկվայի արվեստի ակադեմիայում և Բարոն Ստիգլիսի անվան Արվեստի և արդյունաբերության բարձրագույն ակադեմիայում։ 1992 թվականից աշխատել է Ադրբեջանի հեռուստատեսության վավերագրական կինոյի ստուդիայում որպես դիզայներ-նկարիչ։

1993 թվականից նա մասնակցել է միջազգային, համամիութենական և ազգային ցուցահանդեսների։ Նրա աշխատանքները ցուցադրվել են Գերմանիայի, Թուրքիայի, Ֆրանսիայի, Իտալիայի, Ռուսաստանի և այլ երկրների տարբեր ցուցահանդեսներում։

Նա Ադրբեջանի նկարիչների միության, ինչպես նաև Ադրբեջանի դիզայներների միության անդամ է։

Նկարչի աշխատանքները ցուցադրվել են 2018 թվականին Լուվրի թանգարանում «Art Shopping» միջազգային ցուցահանդեսում, ինչպես նաև Կաննում և Միլանում կայացած գեղարվեստական ցուցահանդեսներում։

## Ծանոթագրություններ

Կատեգորիա:Ադրբեջանցի նկարիչներ
Քրիստինա Բրենկ

**Քրիստինա Բրենկի** (), ազգանունը` Վրհովեց, հայտնի է նաև որպես Քրիստինա Բրենկովա, սլովենացի մանկագիր, բանաստեղծ, թարգմանիչ և խմբագիր է։ Երեխաների համար նրա գրքերը շատ մեծ տարածում ունեն։

Բրենկը ծնվել է Ավստրո-Հունգարական կայսրության Հորջուլ համայնքում, 1911 թվականին։ Նա Լյուբլյանայի համալսարանում սովորել է հոգեբանության և մանկավարժության ֆակուլտետում, իսկ 1939 թվականին ստացել է դոկտորի կոչում։ Երկրորդ համաշխարհային պատերազմի ժամանակ նա միացել է Սլովենիայի ազատագրական ճակատին։ 1949 թվականից մինչ 1973 թվականին իր թոշակի անցնելն աշխատել է որպես «Մլադինսկա Կնիգա» հրատարակչության խմբագիր։ 1999 թվականին նա ստացել է «Լևստիկ» մրցանակը մանկագրության մեջ իր ձեռքբերումների համար։ Բրենկը մահացել է Լյուբլյանայում և թաղված է Ժալեում։

Սլովենիայի Հրատարակիչների ասոցիացիայի կողմից 2003 թվականից շնորհվող «Լավագույն բնօրինակ սլովենական պատկերազարդ գիրք» մրցանակը 2011 թվականից կրում է Քրիստինա Բրենկի անունը։

## Հրապարակված աշխատանքներ
* *Košček sira* (Պանրի կտոր), 1971
* *Deklica Delfina in lisica Zvitorepka* (Դելֆինան և խորամանկ աղվեսը), 1972 թվական
* *Prva domovina* (Առաջին մայրցամաքը), 1973 թվական
* *Kruh upanja* (Հույսի հաց), 1973 թվական
* *Srebrna račka, zlata račka* (Արծաթե բադի ձագ, Ոսկե բադի ձագ), 1975 թվական
* *Čenča Marenča* (Չենչա Մարենչա), 1976 թվական
* *Kako šteje Čenča Marenča* (Ինչպես է հաշվում Չենչա Մարենչան), 1976 թվական
* *Dobri sovaržnikov pes* (Թշնամու լավ շունը), 1980 թվական
* *Hoja za bralci* (Ընթերցողների զբոսանքը), 1980
* *Babica v cirkusu* (Տատիկը կրկեսում), 1982 թվական
* *Prigode koze Kunigunde* (Կյունիգունդա այծի հեքիաթները), 1984 թվական
* *Moja dolina* (Իմ հովիտը), 1996 թվական
* *Prišel je velikanski lev* (Հսկա առյուծը եկել է), 2008 թվական

## Ծանոթագրություններ

Կատեգորիա:Կին խմբագիրներ
Կատեգորիա:Կին մանկագիրներ
Կատեգորիա:Սլովենացի բանաստեղծներ
Կատեգորիա:Սլովենացի գրողներ
Կատեգորիա:Սլովենացի դրամատուրգներ
Կատեգորիա:Սլովենացի թարգմանիչներ
Դիմիտյոր Շուտերիկի

**Դիմիտյոր Շուտերիկի** (, ), ալբանացի գրող, բանաստեղծ, գիտնական, գրականության պատմաբան, հասարակական գործիչ, Ալբանիայի գիտությունների ակադեմիայի անդամ (1973 թվականից)։

## Կենսագրություն
Դիմիտյոր Շուտերիկին ծնվել է 1915 թվականի հուլիսի 26-ին Էլբասանում հայրենասիրական և մտավոր ընտանիքում։ Նա հաճախել է Կորչայի միջնակարգ դպրոցը։ Ավագ դպրոցն ավարտելուց հետո սովորել է Գրենոբլի և Լիոնի համալսարաններում։ 1942-1943 թվականներին աշխատել է որպես Էլբասանի դպրոցի ուսուցիչ։

Շուտերիկին Ալբանիայի աշխատավորական կուսակցության անդամ է։ Էնվեր Խոջայի խորհրդով հինգ անգամ ընտրվել է Ալբանիայի ազգային ժողովի պատգամավոր, ղեկավարել է սոցիալական քաղաքականության հանձնաժողովը։
1990 թվականի օգոստոսի 12-ին նա մասնակցել է պետական մարմինների ներկայացուցիչների հանդիպմանը` Ռամիզ Ալիայի կողմից կազմակերպված մտավորականության ներկայացուցիչների հետ Ալբանիայում հնարավոր համակարգային փոփոխությունների վերաբերյալ։

1956-1974 թվականներին նա ղեկավարել է Ալբանացի գրողների և նկարիչների միությունը։

## Ստեղծագործություն և գիտական գործունեություն
Դեբյուտը սկսվեց 1930-ական թվականներին։ Վեպերի, պատմությունների և բանաստեղծությունների ժողովածուների հեղինակ է։ Երիտասարդ տարիներին նրան հետաքրքրել է ռոմանտիզմը, հետագայում դարձել է ռեալիստ, իսկ կոմունիստների իշխանությունների օրոք` գրող-սոցիալիստ։

Զբաղվել է գրականության, պատմության և բանահյուսության ոլորտի հետազոտություններով, մասնավորապես, ալբանական գրականության պատմության և անթոլոգիայի չափանիշներով։

## Ընտրված աշխատանքներ
* Kangët e rinisë së parë (Երիտասարդական առաջին երգեր, 1935)
* Kangë (Երգեր, 1936)
* Çlirimtarët (Ազատագրողներ, պատմվածք 1952)
* Fyelli i Marisiasit (1963)
* Tregime të zgjedhura (Ընտրված պատմություններ, 1972)
* Një mal me këngë (Սարը երգով, 1975)
* Shkrimet shqipe në vitet 1332-1850 (Ալբանական հրատարակություններ 1332-1850, հրտ․ 1976)
* Mbi Barletin dhe shkrime të tjera (Մարին Բարլետիի և այլ տեքստեր, 1979)
* Kur rendte hëna nëpër re (1982)
* Historia e letërsisë shqiptare (Ալբանիայի գրականության պատմություն, 1983)
* Vërshimet e vjeshtës (Աշնանային ջրհեղեղներ, 1984)
* Syte e Simonidës (Սիմոնեդեսի աչքերը, 1998)
* Gjashtëdhjetë tregime në një (Վաթսուն պատմություն մեկ հատորով)

Պահպանվել են մի շարք աշխատանքներ։

## Ծանոթագրություններ

## Գրականություն
* Dhimitër S. Shuteriqi, Feride Papleka, Academy of Science of Albania, 2010 ISBN 978-99956-10-36-4

## Արտաքին հղումներ
* Dhimitër Shuteriqi

Կատեգորիա:Բնօրինակում անաղբյուր հոդվածներ
Կատեգորիա:Ալբանացի գրողներ
Կատեգորիա:Ալբանացի բանաստեղծներ
Կատեգորիա:Ալբանացի գիտնականներ
Կատեգորիա:Ալբանացի հասարակական գործիչներ
Կատեգորիա:Ալբանիայի քաղաքական գործիչներ
Կատեգորիա:Բանաստեղծներ այբբենական կարգով
Կատեգորիա:Ալբանիայի խորհրդարանի պատգամավորներ
Կատեգորիա:Լիոնի համալսարանի շրջանավարտներ
Կատեգորիա:Ալբանացի պատմաբաններ
Կատեգորիա:Անձինք նամականիշերի վրա
Մինկա Գովեկար

**Մինկա Գովեկար** (), սլովենացի ուսուցիչ, թարգմանիչ և կանանց իրավունքների պաշտպանության քարոզիչ։

## Կյանք
Մինկա Գովեկարը ծնվել է Տրեբնյեում 1874 թվականին։ Կրթություն ստացել է Լյուբլյանայում 1889-1893 թվականներին, իսկ 1895 թվականին որակավորվել է որպես ուսուցիչ։ Ամուսնացել 1897 թվականին։

1926 թվականին Գովեկարը խմբագրել է «Slovenska žena» (Սլովենացի կին) հոդվածների ժողովածուն, որը վերաբերում է Սլովենիայի պատմության տարբեր ժամանակաշրջաններում ապրած և ստեղծագործած կանանց։

Այս հավաքածուում Գովեկարը էսսեների տեսքով տեղեկություն է տրամադրել Ֆաննի Հաուսմանի, Յոսպինա Տուրնոգրայսկայի, Լուժիկա Պեսյակի, Պավլինա Պայկովայի, Մարիկա Նադլիսեկ-Բարտոլի, Մարիցա II Ստրնադ Ցիզարլևայի և Զոֆկա Կվերդեր-Դեմետրովիչի մասին։

## Աշխատանքներ
* *Dobra kuharica* (Լավ խոհարարը), 1903 թվական
* *Dobra gospodinja* (Լավ տանտիկինը), 1908 թվական
* *Slovenska žena* (Սլովենացի կին), Լյուբլյանա, 1926 թվական

## Ծանոթագրություններ

Կատեգորիա:Սլովենացի գրողներ
Կատեգորիա:Սլովենացի թարգմանիչներ
Սերիդո էկոլոգիական կայան

**Սերիդո էկոլոգիական կայան** (), տաք, կիսաչոր էկոլոգիական կայան Բրազիլիայի Ռիու Գրանդի դու Նորտի նահանգում։

## Տեղագրություն
Կայանը ստեղծվել է 1982 թվականի մայիսի 31-ին՝ պահպանելով Կաատինգա էկոհամակարգը՝ հյուսիսարևելյան ինտերիերին բնորոշ կիսաչոր կլիմայով և բուսականությամբ։ Այն Ռիու Գրանդի դու Նորտի նահանգի Սեռա Նեգրա դու Նորտի մունիցիպալիտետում է։ Սերիդո էկոլոգիական կայանն ընդգրկում է 1163 հա տարածք և գտնվում է Կայկո քաղաքին մոտ։ Դաշնային պահպանման միավորում է, որը ղեկավարվում է Չիկո Մենդեսի Կենսաբազմազանության պահպանության ինստիտուտի կողմից։

## Շրջակա միջավայր
Կլիման տաք է և կիսաչոր։ Ջերմաստիճանը տատանվում է 20-32&nbsp;°C, իսկ տարեկան տեղումների միջին քանակը 497 մմ է։ Միջին բարձրությունը 200 մետր է։ Բուսականությունը չոր, նոսր մացառ է` առանձնացված թփերով և 2 մետր բարձրությամբ ծառերով։ Համեմատաբար քիչ են կաթնասունները, որոնց մեջ կա աղվես, երկարապոչ կատու և արմադիլ։ Նկատվել է թռչնի 57 տեսակ։

## Կարգավիճակ
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության I կատեգորիայի ներքո։ Նպատակն է պահպանել բնությունը և աջակցել գիտական հետազոտություններին։ Որսագողությունը խնդիր է, քանի որ կան հարևան ագարակներից խոշոր եղջերավոր անասունների ներխուժումների դեպքեր։

## Ծանոթագրություններ

## Աղբյուրներ
*
*
*
*
Մարիամ Զաքարիա

**Մարիամ Զաքարիա** (), շվեդ-իրանցի դերասանուհի, որն աշխատել է Բոլիվուդում և հարավ հնդկական կինեմատոգրաֆիայում։ Նրան առավել հայտնիություն է բերել «Գործակալ Վինոդ» բոլիվուդյան մարտաֆիլմում և «Ցրվել ամբողջությամբ 2» բոլիվուդյան կատակերգությունում կատարած աշխատանքը։

## Կենսագրություն
Ծնվել է Թեհրանում։ Որպես մոդել, պարի ուսուցչուհի և խորեոգրաֆ աշխատել է Շվեդիայում, ստեղծել է «Indisk Dans Studio» բոլիվուդյան պարերի դպրոցը, որն առաջինն էր Շվեդիայում։ 2009 թվականին տեղափոխվել է Մումբայ (Հնդկաստան) և սկսել է աշխատել Բոլիվուդում։ Սկզբնական շրջանում եղել է մոդել և հայտնվել է տարբեր հեռուստատեսային գովազդային տեսահոլովակներում, որոնցից առավել նշանակալի են եղել *Set Wet*, *Layz* և *Coke*  գովազդները։ Զաքարիան դերասան Իմրան Խանի հետ հայտնվել է նաև Կոկա–Կոլայի գովազդում։

YouTube-ում Մարիամի պարի տեսանյութը տեսնելուց հետո թամիլցի ռեժիսոր Սունդար Ս․-ն դերասանուհուն հրավիրել է իր «Nagaram» ֆիլմում պարային համար կատարելու։ «100 տոկոսանոց սեր» ֆիլմի «Diyalo Diyala» համարում Զաքարիայի ելույթը նրան ճանաչում է բերել Հարավային Հնդկաստանում։ Հետո «Բուլկին օշարակում» տելուգու լեզվով ֆիլմում (2011) խաղացել է գլխավոր կանացի դերերից մեկը։ 2012 թվականին նկարահանվել է Մուազ Բեգի «Sadda Adda» ֆիլմի համարում։

Սաիֆ Ալի Խանի հետ «Գործակալ Վինոդ» ֆիլմում Զաքարիան կատարել է Փարախ Ֆակեշի դերը և «Dil Mera Muft Ka» երգի տակ Կարինա Կապուրի հետ պարել է մուջրա, որը Բոլիվուդում նրան բերել է ճանաչում։ 2012 թվականին նկարահանվել է Ինդրա Կումարի «Ցրվել ամբողջությամբ 2» պատկերում, որի թողարկումը կայացել է 2013 թվականի սեպտեմբերի 13-ին։ Այս կինոժապավենը Հնդկաստանում դարձել է А (միայն մեծահասակների համար) հավաստագրով ամենադրամարկղային բոլիվուդյան ֆիլմը։

Բացի այս ֆիլմից նույն թվականին նկարահանվել է «Արջունա» տելուգու լեզվով նկարահանված ֆիլմում, որտեղ խաղացել է գլխավոր դերերից մեկը, սակայն պատկերի թողարկումը հետաձգվել է անորոշ ժամանակով։

2017 թվականին՝ երեք տարվա ընդմիջումից հետո, «Firangi» ֆիլմի համար «Guldaban» երգում որպես պարուհի կայացել է նրա վերադարձը, բայց ֆիլմը վարձույթում ձախողվել է։

## Ֆիլմագրություն
### Որպես item համարների պարուհի

## Ծանոթագրություններ

Կատեգորիա:1985 ծնունդներ
Կատեգորիա:Թեհրան քաղաքում ծնվածներ
Կատեգորիա:Իրանցի դերասանուհիներ
Կատեգորիա:Հնդիկ դերասանուհիներ
Կատեգորիա:Շվեդ դերասանուհիներ
Կատեգորիա:Սեպտեմբերի 27 ծնունդներ